پردومن سنگھ برار

پردومن سنگھ برار (15 اکتوبر، 1927ء – 22 مارچ ،2007ء) ایک سابقہ بھارتی کھلاڑی جو گولہ اندازی اور ڈسکس میں مہارت رکھتے تھے۔ وہ ان چند بھارتیوں میں سے ایک تھے جنھوں نے ایشیائی کھیلوں میں ایک سے زیادہ طلائی تمغے حاصل کیے۔

کھیل 
برار گولہ اندازی اور قرص پھینکنے کے مقابلوں میں بھارت کے 1950ء کی دہائی کے قومی چیمپئن بنے۔ برار نے قومی گولہ اندازی میں پہلی بار چینائی 1958ء میں اور قومی قرص پھینکنے کے مقابلے میں 1954ء، 1958ء اور1959ء میں تمغے جیتے۔ ایشیائی کھیل 1954ء، منیلا میں، گولہ اندازی اور قرص پھینکنے کے مقابلوں میں طلائی تمغے جیتے، یوں یہ کارنامہ کرنے والے پہلے ایشیا کے کھلاڑی بنے۔ برار نے اپنی کارکردگی برقرار رکھی اور ایشیائی کھیل 1958،ٹوکیو میں، گولہ اندازی کے مقابلےم میں طلائی تمغا اور قرص پھینکنے کے مقابلوں میں کانسی کا تمغا جیتا۔ آخری بار ایشیائی کھیل 1962، جکارتا میں شرکت کی جہاں برار نے، قرص پھینکنے کے مقابلوں میں نقری تمغا حاصل کیا، یوں برار نے کل 5 تمغے، 3 ایشیائی کھیلون میں حاصل کیے۔ ان کو کھیلوں میں اعلی کارکردگی پر حکومت بھارت نے 1999ء میں ارجنا ایوارڈ عطا کیا۔

وفات 
برار، 1980ء کی دہائی کی ابتدا میں ایک حادثے کے بعد مفلوج ہو گئے، 22 مارچ 2007ء کو طویل علالت کے بعد آبائی گاؤں، پنجاب میں وفات پا گئے۔ وفات کے وقت مالی طور پر انتہائی غربت میں زندگی بسر کر رہے تھے۔

مزید دیکھیے 
 ایشیائی کھیل
 تمغاجات ایشیائی کھیل 1954
 تمغاجات ایشیائی کھیل 1958
 تمغاجات ایشیائی کھیل 1962

حوالہ جات 

1927ء کی پیدائشیں
1962ء ایشیائی کھیلوں میں تمغا یافتگان
2007ء کی وفیات
بھارتی پنجاب سے کھیل کی شخصیات
بھارتی مرد کھلاڑی
پنجاب (بھارت) کی شخصیات
ایشیائی کھیل 1954ء میں تمغا یافتگان
ایشیائی کھیل 1958ء میں تمغا یافتگان
ارجنا اعزاز یافتگان
ایشیائی کھیلوں میں طلائی تمغا یافتگان بھارتی